Temeljem članka 16. Zakona o koncesijama („Narodne novine“ br. 69/17) te članka 32a, točke 2. Statuta Općine Negoslavci („Službeni vjesnik“ VSŽ br. 12/18) Općinski načelnik Općine Negoslavci dana 09.07. 2018 god. donosi

**ODLUKU**

**o imenovanju stručnog povjerenstva za pripremu i provedbu postupka davanja koncesije za obavljanje javne usluge prikupljanja, odvoza i zbrinjavanja miješanog komunalnog otpada s područja Općine Negoslavci**

**Članak 1.**

 Ovom Odlukom osniva se stručno povjerenstvo za pripremu i provedbu postupka davanja koncesije za javne usluge prikupljanja, odvoza i zbrinjavanja miješanog komunalnog otpada s područja Općine Negoslavci (u nastavku: stručno povjerenstvo).

**Članak 2.**

 U stručno povjerenstvo imenuju se:

- Slobodanka Stevanović, dipl.pravnica,

- Miloš Miodragović, dipl.oec,

- Ljiljana Vidić Rkman, mag.oec.

**Članak3.**

 Zadaci stručnog Povjerenstva su:

1. suradnja s davateljem koncesije pri pripremi i izradi dokumentacije za nadmetanje, kao podloge za izradu ponuda uključujući izradu analize davanja koncesije, utvrđivanje uvjeta za davanje koncesije te pri definiranju uvjeta sposobnosti i kriterija za odabir najpovoljnije ponude,
2. pregled i ocjena pristiglih ponuda i/ili zahtjeva za sudjelovanje, u skladu s pravilima postupka davanja koncesije,
3. prije sklapanja ugovora o koncesiji, utvrđivanje prijedloga odluke o davanju koncesije, prijedloga odluke o izmjeni odluke o davanju koncesije, prijedloga odluke o poništenju postupka davanja koncesije, prijedloga odluke o izmjeni odluke o poništenju postupka davanja koncesije te obrazloženja tih prijedloga,
4. predlaganje vrste i vrijednosti pojedinog jamstva,
5. obavljanje svih ostalih radnji potrebnih za provedbu postupka davanja koncesije.

**Članak 4.**

 Administrativno-tehničke poslove za potrebe stručnog povjerenstva obavlja Jedinstveni upravni odjel Općine Negoslavci .

**Članak 5.**

 Ova Odluka stupa na snagu danom donošenja a objavit će se u Službenom vjesniku Vukovarsko srijemske županije.

**Klasa:** 363-02/18-01/01

**Ur. broj:** 2196/06-01-18-02

**Negoslavci,** 09.07.2018 god. **OPĆINSKI NAČELNIK:**

 Dušan Jeckov